सर्दी की चपेट में झुंझुनूं, पाला पड़ा
भास्कर संवाददाता | झुंझुनूं
जिलाइन दिनों सर्दी की जकड़ में है। गुरुवार रात जिले में पाला पड़ा। सुबह खेतों में पौधों पर बर्फ जमी हुई थी। कोहरा छाया हुआ था। शीतलहर चल रही थी। तापमान कम होने के कारण सिंचाई के लिए फव्वारों से निकली पानी की बूंदे जमकर बर्फ पर जम हुई। कोहरे का प्रभाव शुक्रवार सुबह तक रहा। सूरज के दीदार देरी से हुए। हाड़ कंपा देनी वाली सर्दी के कारण लोग देरी से घर से बाहर निकले। कोहरे के कारण वाहन चालकों को लाइट जलाकर चलना पड़ा। ग्रामीण इलाकों में कोहरे का असर अधिक रहा। जिले में दिनभर सर्द हवा चलती रही। सर्द हवा के चलने से धूजणी छूटती रही लोग सर्दी से बचने के लिए दिनभर गर्म कपड़े पहने रहे। शाम ढलते ही सर्दी का असर फिर बढ़ गया। गर्म कपड़े पहनने के बावजूद लोग जगह- जगह आग जलाकर अलाव तापते रहे। पिलानी मौसम केंद्र के मुताबिक अधिकतम तापमान 21.2 न्यूनतम तापमान 5.1 डिग्री से गिरकर 3.5 डिग्री सेल्सियस गया।
खिरोड़ में सर्दी से खेतों में सफल पर बर्फ जमने लगी है। शुक्रवार को क्षेत्र के कई खेतों में फसल पर बर्फ जमी रही। बर्फ जमने से फसलों में नुकसान होने की आशंका बताई जा रही है। सर्दी अधिक होने से लोग बाजार में अलाव जलाकर तापते नजर आने लगे है।
झुंझुनूं. समसपुर रोड स्थित एक खेत में फसल पर पडा पाळा।
झुंझुनूं. खेत में जमी बर्फ।
hin_Deva bho_Deva hin_Deva hin_Deva hin_Deva bho_Deva